Wilhelm Marstrand

Wilhelm Nikolaj Marstrand eller Nicolai Wilhelm Marstrand (1810–1873) var en dansk kunstmaler og professor ved Det Kongelige Danske Kunstakademi. Han er kjent for historiemaleriene i Christian IVs kapell i Roskilde domkirke og folkelivsskildringer. 
mini|Et øyeblikksportrett av vennen Gottlieb Bindesbøll fra 1834. Olje på lerret, 31,5 x 26 cm. 
Statens Museum for Kunst.Kasper Monrad: Dansk guldalder. Lyset, landskabet og hverdagslivet, side 206, Gyldendal forlag, København 2013, ISBN 978-87-0214-106-1
 Liv og virke 
 Bakgrunn 
Wilhelm Marstrands far var norsk og familien hadde bakgrunn fra Kvikne kobberverk i Østerdalen. I Danmark livnærte faren seg som bakermester og oppfinner.

C.W. Eckersberg var en venn av Marstrands foreldre og har sannsynligvis anbefalt at han utdannet seg til maler. Da Marstrand begynte på Kunstakademiet i 1826, ble han elev av Eckersberg.

 Maler 
Marstrand oppsøkte Københavns gater og tegnet hverdagslige og nesten holbergske gatescener. Han tegnet skisser av Holmens folk, gategutter og hunder. Fra 1830 malte han også flere portretter og fikk bestillinger fra borgerskapet i København.

Ved Kunstakademiet konkurrerte han både i 1833 og 1835 om den store gullmedaljen uten å lykkes. Han vant forøvrig begge sølvmedaljene i 1833.

Marstrand søkte Fonden ad usus publicos om reisepenger, noe som ble innvilget og i 1836 var han på sin første utenlandsreise, blant annet var han i Italia. Marstrand ble storleverandør av mer eller mindre idealiserende folkelivsskildringer.

Etter hjemkomsten i 1841 begynte han å male historiemalerier i større omfang, eksempelvis et stort antall Holberg-scener og bestillingsoppgaver som utsmykkingen av Chr.IV-kapellet i Roskilde domkirke, med «Christian 4. på Trefoldigheden» og  «Christian IV dømmer Rosenkrantz».
Han utførte også flere portretter.

Han ble medlem av Akademiet i 1843, professor samme sted i 1848 og direktør for Akademiet i to omganger, i perioden 1853–1857 og fra 1863 til sin død. Marstrand mottok Dannebrogordenen i 1851 og ble etatsråd i 1867.

 Verk – utvalg 
 «En Flyttedagsscene» i 1831, (olje på lerret, i dag i Nivaagaards Malerisamling),En Flyttedagsscene 
 «En Gadescene i Hundedagene» fra 1833, (olje på lerret, i dag i Statens Museum for Kunst)En Gadescene i Hundedagene 
 «En Avktionsscene» i 1835 (olje på lerret, i dag i Nivaagaards Malerisamling).En Avktionsscene
 «Italiensk Karnevalsscene», ca. 1840
 «Erasmus Montanus», medlemsstykke til Kunstakademiet, 1843
 Holberg-scener, som «Barselstuen» fra 1845 og «Det lykkelige Skibbrud», 1871 
 «Lystighed udenfor Roms mure på en oktoberaften»
 «Romerske borgere forsamlet til lystighed i et osteri» 
 «Christian 4. på Trefoldigheden» og  «Christian IV dømmer Rosenkrantz», begge i Roskilde domkirke.

 Referanser 

 Litteratur om Marstrand 
 Madsen, Karl. Wilhelm Marstrand. København: Kunstforeningen, 1905. 
 Oppermann, Th.: Wilhelm Marstrand. Hans kunst og liv i billeder og tekst.
 Marstrand, Otto. Maleren Wilhelm Marstrand. København: Thaning & Appel, 2003. ISBN 87-413-6420-1.
 Valentiner, Gitte. Wilhelm Marstrand: Scenebilleder. København: Gyldendal, 1992. ISBN 87-00-04517-9.

 Eksterne lenker 



Kategori:Danske malere
Kategori:Historiemalere
Kategori:Portrettmalere
Kategori:Danske illustratører
Kategori:Alumni fra Det Kongelige Danske Kunstakademi
Kategori:Professorer ved Det Kongelige Danske Kunstakademi
Kategori:Medlemmer av Det Kongelige Akademi for de Skønne Kunster
Kategori:Riddere av Dannebrogordenen
Kategori:Den danske gullalder
Kategori:Personer fra København